Curva Qhathu

Qhathu 

Mä arux Curva Qhathuruw ch’usastana. Ukawjarux niya llätunka pacharuw ukankata; aka qhathux Tambillo qullu khursäxankiwa, akan sapa juywisaw aljasirinakax niya taqi phuqhat aljapxi. Jupanakax taqi chaqat awtut awtut purjañ yatipxi. Jilpachapinix El Alto jach’a markatapxiwa. Taqi uka qhathuchirinakatx warminakaw jiläpxi. Chachanakax juk’anikipxiwa. Ukat ukawjan  akjamanakaw alsiñtak utjaraki: tumati, lichuja, sanawri, t’ant’a, naranja, lima, rayru ukat juk’ampinakampi.

Ukanak alasirix walja chiqanakat jutapxi, jisnawa Sak'asak'ani, Qantapa, Qallamarka, Ch'uñuch'uñuni, Wallaqiri, Phirk'uta, ukat pachpats ukankapxakirakiwa. Jupanakatx jilïrinaka, wayn tawaqunaka ukat wawanak kunapxarakiwa. Taqi jupanakax janïr inti jalsuw aljasirinakjam miniwusat miniwusat jutapxi. Purinitatx mäkiw kuntï munapki ukanak althapt’asipxi ukat niya llätunka jan ukax tunka pacharuw kutsxapxi. Yaqhiphanakkiw chika urkam qhiphaqtxañ yatipxi.

 Waka qhathu 

Ukat waka qhatus utjakirakiwa. Akkïri ukax maysäxan utt’ayatawa. Ukawjan wakakamak aljapxi. Ukawjarux uka jak’an jakasirinakaw uywanakap aljañtak irpanipxi. Ukat alasirinakax kunaymanipiwa; maynïrinakax uywasiñtakiw waka thaqhapxi, yaqhiphanakasti khariñtakirakiw alasin jach’a karunakat apxapxi. Chaninakapasti jisk’at jach’atjama ukat ch’amanit jan ch’amanitjamarakiwa ukat yaqhiphpachax junt'utuqinakat jan La Paz jach'a markar aljañtak apsunipki ukjarakiw aljasiñax walïri. Ukat ukjam niya taqikun utjipan akawjarukipiniw jan jach’a markakam jutaskañtakix jak’ankirinakax kunïpans alaqt’asirix jutapxi.

Categoría: Qhatu